Una de les línies d'actuació del Departament de Cultura és la promoció de l'hàbit lector i la societat del coneixement, a través de programes estables de foment de la lectura a les biblioteques públiques de Catalunya.
Aquests programes inclouen accions de dinamització que no són una finalitat sinó un punt de partida per vincular i promoure els serveis oferts per les biblioteques; inspirar, potenciar o afegir-se a les tasques de foment de la lectura que les biblioteques ja realitzen, i donar suport a les activitats que volen fer.
Entre els projectes que engega el Servei de Biblioteques, s'inclouen en aquest apartat els projectes en què hi participen biblioteques del territori.
La Revetlla de Sant Jordi assoleix el 2019 la seva setena edició, és una proposta consolidada i estesa arreu del territori.
Per segon any consecutiu, les condicions excepcionals del calendari tornen a obligar les biblioteques a adaptar-s'hi: per comptes de celebrar la Revetlla el 22 d'abril, cada biblioteca triarà les dates més convenients per a les seves programacions, però sempre al voltant de la Diada de Sant Jordi.
La Revetlla de Sant Jordi ocupa així un espai propi en el marc dels actes de Sant Jordi i esdevenint la festa de celebració de les biblioteques públiques de Catalunya.
Una imatge gràfica comuna i el hashtag connecten les revetlles que es fan arreu del territori.
Properament us informarem de les biblioteques de la demarcació de Tarragona que aquest 2019 organitzen activitats durant la Revetlla.
Cicle de coreografies curtes basades en textos literaris que seran presentades i interpretades a les sales de lectura.
L'objectiu és difondre aquest llenguatge expressiu i crear nous públics, en aquest cas, sumant les arts de la paraula i del moviment i triant un escenari singular i de proximitat per als ciutadans: les biblioteques públiques.
Partint sempre del material literari de les biblioteques i dels seus clubs de lectura, el projecte posa la base per apropar el llenguatge coreogràfic a tots els ciutadans i ciutadanes de les biblioteques d'arreu de Catalunya.
A la demarcació de l'àmbit de la Central de Biblioteques de Tarragona tindrem:
Ballant ballàvem són paraules en moviment, són expressions dansades, són sensacions i estats composats.
Partint de l'origen de la paraula i la recerca d'aquest origen, com feia Joan Coromines, Ballant ballàvem representa i exposa un paral·lelisme entre la tria de la fisicalitat amb el seu aparent significat.
Concepte i coreografia: Laia Santanach Interpretació: Laia Santanach Composició musical: Cligbcn productions Música: Fink, Ellen Allien & Apparat, Occupied territories Veu en off: Ignasi Castañé Durada: 15 minuts Públic: Per tots els públics
El projecte de Biblioteques inclusives va néixer amb l'objectiu de poder establir uns mínims per aconseguir que totes les biblioteques públiques catalanes siguin espais inclusius, no només per complir amb tot el marc legal i teòric, sinó per donar oportunitat de futur a totes les persones amb discapacitat per tal de garantir la seva plena inserció a la societat.
Es van crear quatre grups de treball:
- Fons documental i material de suport
Totes les novetats del projecte es poden seguir a través del hashtag.
Iniciativa del Servei de Biblioteques que té com a objectiu dinamitzar l'espai bibliotecari.
El maridatge entre lletres i vins va promoure l'organització d'activitats diverses: vermuts literaris, clubs de lectura, música, tastos de vins, lectures en veu alta, exposicions, etc.
El Servei de Biblioteques de la Generalitat de Catalunya i Espais Escrits.
Xarxa del Patrimoni Literari Català col·laboren en un projecte conjunt per fer més presents els clàssics literaris catalans en l'agenda d'activitats de les biblioteques públiques i els seus clubs de lectura.
L'objectiu és difondre el patrimoni literari català i acostar-lo als lectors d'avui.
Amb aquest projecte es dóna a conèixer els clàssics catalans que han configurat i configuren la nostra memòria col·lectiva com a comunitat, alhora que acosta el públic lector al territori, oferint la possibilitat de conèixer els indrets on els autors catalans van néixer o viure i que després podem gaudir en les seves grans obres.
El 2019 les biblioteques de la demarcació de Tarragona que hi participen són:
Projecte impulsat pel Servei de Biblioteques de la Generalitat de Catalunya, juntament amb la Institució de les Lletres Catalanes (ILC) i amb la col·laboració de l'Institut Català de les Dones, amb l'objectiu de posar de manifest t el vincle existent entre els escriptors catalans i les biblioteques públiques del país.
Hi col·laboren les biblioteques de:
El Servei de Biblioteques, amb la col·laboració de l' Institut Català de les Empreses Culturals (ICEC), impulsa el programa de suport a les fires del llibre de Catalunya que porta les biblioteques públiques a comprar títols a les fires que se celebren a Catalunya.
El Servei aposta per un projecte que beneficia d'una banda a les fires, atès que se'ls garanteix una quantitat d'ingressos addicional; i de l'altra a les biblioteques, que poden ampliar el seu fons adquirint-hi les novetats exposades.
Més enllà de les adquisicions, l'objectiu principal del projecte és que les biblioteques enforteixin el seu vincle amb els editors i els llibreters de Catalunya, motiu pel qual en cada una de les fires s'inclou una activitat que pretén afavorir la trobada i el diàleg entre els diferents agents del sector del llibre.
Les fires en què participen biblioteques de la demarcació de Tarragona són:
Cartell de les fires del llibre 2019
El Departament de Cultura, a través del Servei de Biblioteques de la Direcció General de Cooperació Cultural, i el Gran Teatre del Liceu col·laboren per facilitar que les biblioteques ofereixin clubs de lectura i d'audició al voltant de l'òpera, facilitant-los recursos per dur a terme aquestes activitats: lots de llibres, conferències, recursos d'informació per conèixer millor les obres operístiques i avantatges per assistir a les funcions del Liceu.
Com a novetat, en aquesta quarta edició, el projecte arribarà al públic infantil amb la creació del Petit LiceuBIB, que programarà sessions de dinamització a les biblioteques basades en 3 obres del programa Petit Liceu.
Òperes que es treballaran a la temporada 2019/20
El Servei de Biblioteques del Departament i el Teatre Nacional de Catalunya (TNC), amb la col·laboració d' Arola Editors, duen a terme el projecte ' Llegir el teatre', un cicle de clubs de lectura sobre textos teatrals, que té per objectius:
D'octubre de 2019 a juny de 2020 tindrà lloc la setena edició de 'Llegir el teatre' amb 8 obres de la programació d'aquesta temporada del TNC.
* Amb motiu de la posada en escena de Mrs.
Iniciativa del Servei de Biblioteques del Departament de Cultura, juntament amb Codeclubcat, la Universitat Oberta de Catalunya (UOC) i la Universitat Politècnica de Catalunya (UPC), que té com a principal objectiu iniciar als nens i nenes a la programació d'ordinadors.
El període d'inscripció de les biblioteques per a la 7a edició (2018) és del 7 d'agost al 25 de setembre.
S'ha omplir el formulari d'inscripció; la tria de les biblioteques dependrà dels estudiants voluntaris que hi fan les sessions.
La realització dels tallers a les biblioteques s'haurà de fer en el període comprés entre els mesos de novembre-maig a concretar entre cada biblioteca i els voluntaris assignats.
S'han de realitzar entre 10 i 12 sessions, d'una durada d'1.30 min. i que es recomana que el nombre màxim d'alumnes sigui de 12 i un mínim de 8 alumnes (nens i nenes entre 10-12 anys).
Gràcies a un conveni de col·laboració entre el Departament de Cultura i l'Ateneu Barcelonès, el conjunt de les biblioteques públiques catalanes, a través dels clubs de lectura que ho desitgen, participen en la votació de l'obra guanyadora entre les tres finalistes, amb un vot per club.
La col·laboració dels clubs en el Premi Crexells és un reconeixement al seu treball pel foment de la lectura i més específicament a la difusió de la literatura catalana.
Hi han participat les biblioteques de: Reus, Torredembarra, Vila-seca.